S-1541/2020

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 3. mars 2020, á hendur:

„R-x-x B-x-x,

fyrir eftirtalin brot framin á árinu 2019 á höfuðborgarsvæðinu:

1. Fyrir umferða lag brot, með því að hafa aðfaranótt mánudagsins 22. apríl ekið bifreiðinni [...] undir áhrifum áfengis (áfengismagn í blóði mældist 2,25 ‰) og sviptur ökurétti, austur Breiðholtsbraut í Reykjavík við Seljabraut austur við Engjasel, þar sem lögregla stöðvaði aksturinn.

[...]

Telst brot þetta varða við 1., sbr. 3. mgr., 49. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

2. Fyrir þjófnað, með því að hafa laugardaginn 27. júlí í versluninni [...] stolið matvælum samtals að upphæð kr. 3.388,-

[...]

Telst brot þetta varða við 244. gr. almennra hegningarlaga nr. 9/1940.

3. Fyrir umferða lag brot, með því að hafa þriðjudaginn 3. september ekið bifreiðinni [...], undir áhrifum áfengis (í blóði mældist 2,72 ‰) sviptur ökurétti og án þess að hafa öryggisbelti spennt, vestur Seljabraut í Reykjavík að Seljaskógum, þar sem lögregla stöðvaði aksturinn.

[...]

Telst brot þetta varða við 1., sbr. 3. mgr., 49. gr., 1. mgr. 58. gr. og 1. mgr. 77., gr, allt, sbr., 1. mgr. 94. gr. og 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. laga nr. 77/2019.“

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur [...]1988. Samkvæmt framlögðu sakavottorði, dagsettu 24. febrúar 2020, gekkst ákærði undir sekt samkvæmt lögreglustjórasátt 7. júní 2013, fyrir akstur undir áhrifum áfengisog án þess að hafa öðlast ökuréttindi. Ákærði gekkst að nýju undir slíka sekt 17. október 2014, m. a. fyrir akstur undir áhrifum áfengis. Með dómi Héraðsdóms Reykjavíkur 15. maí 2017 var ákærði dæmdur í 30 daga fangelsi, m. a. fyrir akstur undir áhrifum áfengis og sviptur ökuréttindum. Var hann þá jafnframt sviptur ökuréttindum ævilangt. Ákærði var dæmdur í 60 daga fangelsi með dómi Héraðsdóms Reykjaness 28. ágúst 2019 auk þess sem ævilöng ökuréttindasvipting hans var áréttuð, fyrir akstur undir áhrifum áfengis og sviptur ökuréttindum.

Brot þau sem ákærða eru gefin að sök samkvæmt ákæruliðum nr. 1 og 2 voru drýgð áður en síðastgreindur dómur var kveðinn upp yfir ákærða. Verður honum því gerður hegningarauki vegna þeirra nú, sbr. 78. gr. almennra hegningarlaga nr. 19/1940.

Við ákvörðun refsingar vegna ákæruliðar nr. 3 er tekið mið af því að ákærða er nú í fimmta sinn gerð refsing fyrir akstur undir áhrifum áfengis og í þriðja sinn fyrir akstur sviptur ökuréttindum, allt innan ítrekunartíma í skilningi 71. gr. almennra hegningarlaga.

Með hliðsjón af sakarefni málsins og dómvenju þykir refsing ákærða hæfilega ákveðin fangelsi í 135 daga.

Með vísan til lagaákvæða í ákæru erá réttuð ævilöng ökuréttarsvipting ákærða.

Ákærði greiði 49.196 krónur í sakarkostnað.

Af hálfu ákæruvaldsins flutti málið Á-kk-nf B-kk-nf S-kk-nf saksóknar fulltrúi fyrir E-kk-þf L-kk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, R-x-x B-x-x, sæti fangelsi í 135 daga.

Áréttuð er ævilöng ökuréttarsvipting ákærða.

Ákærði greiði 49.196 krónur í sakarkostnað.

B-kvk-nf V-kvk-nf